3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 279 της 31 Μαρτ./14 Απρ. 1970 (ΦΕΚ Α΄  85) Περί τυποποιήσεως των εν κλειστή συσκευασία προσφερομένων εις την κατανάλωσιν οσπρίων εγχωρίας παραγωγής. Έχοντες υπ’ όψιν: 1.Τας διατάξεις του άρθρ.1, παρ.3 και 4 του Νόμ. 3475/1955 «περί τυποποιήσεως νωπών αγροτικών προϊόντων, και ιδρύσεως Κεντρικών και τοπικών αγορών αυτών». 2.Τας διατάξεις του αρθρ.12 του υπ’ αριθ. 3999 Ν.Δ/τος της 29 Οκτ. 1959 «περί ελέγχου των εξαγωγών εμπορίου και άλλων τινών διατάξεων». 3.Την υπ’ αριθ. 136/1970 Γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-Τα εν κλειστή συσκευασία προσφερόμενα εις την κατανάλωσιν όσπρια εγχώριας παραγωγής (ξηροί λευκοί φασίολοι, ερέβινθοι, φακή, βρώσιμος λάθυρος (φάβα), δέον να ώσιν τυποποιημένα και να πληρώσι τους εν τοις κατωτέρω άρθροις όρους. Ποιοτικαί Προδιαγραφαί Άρθρ.2.-Τα τυποποιημένα όσπρια δέον όπως: 1.Ερίναι ακέραια, ώριμα φυσιολογικού χρώματος, στιλπνά και μη συρρικνωμένα, απεντομωμένα, μη παρουσιάζοντα οπάς εξ εντόμων και απηλλαγμένα επικινδύνων ασθενειών και ζώντων εντόμων, μη εμφανίζοντα οιανδήποτε αλλοίωσιν ή ηυξημένην θερμοκρασίαν, καθαρισμένα κατόπιν κοσκινίσματος ή χειροδιαλογής, μη περιέχοντα κόκκους ετέρων κατηγοριών περί ων το άρθρ.3ον του παρόντος, ως και ξένας ύλας. Ως ξέναι ύλαι θεωρούνται αι αδρανείς ουσίαι, γαιώδεις προσμίξεις, στελέχη φυτών, φλοιοί κόκκων, κόκκοι σπασμένοι, ατροφικοί, αποχρωματισμένοι κλπ. 2.Μη περιέχουν υγρασίαν εις ποσοστόν ανώτερον του 14%. 3.Οι μακροσκοπικοί και οργανοληπτικοί χαρακτήρες να είναι οι χαρακτηριστικοί δι’ έκαστον είδος και να εξασφαλίζουσι ταύτα τας προϋποθέσεις υγιεινής συντηρήσεως, αποστειρώσεως και μεταχειρίσεως εν γένει, ως ειδικώτερον καθορίζεται εις τον Κώδικα Τροφίμων. Ποιοτική Κατάταξις Άρθρ.3.-1.Τα τυποποιημένα όσπρια κατατάσσονται εις τας κάτωθι κατ’ είδος κατηγορίας: Α΄ Φασίολοι: α)Φασίολοι λίαν μεγαλόσπερμοι (φασόλια γίγαντες). Βάρος 1000 κόκκων 1201 γραμμάρια κατ’ ελάχιστον όριον. β)Φασίολοι σημαντικώς μεγαλόσπερμοι (φασόλια ημιγίγαντες). Βάρος 1000 κόκκων 701-1200 γραμμάρια. γ)Φασίολοι μεγαλόσπερμοι (φασόλια χονδρά), σχήματος κυλινδρικού ή πεπλατισμένου. Βάρος 1000 κόκκων 501-700 γραμμάρια. δ)Φασίολοι μεσόσπερμοι (φασόλια μέτρια), σχήματος κυλινδρικού ή πεπλατισμένου. Βάρος 1000 κόκκων 351-500 γραμμάρια. ε)Φασίολοι μικρόσπερμοι (φασόλια ψιλά). Βάρος 1000 κόκκων 150-350 γραμμάρια. Β΄ Ερέβινθοι: α)Ερέβινθοι μεγαλόσπερμοι (ρεβίθια χονδρά) γωνιώδεις. Βάρος 1000 κόκκων 551 γραμμάρια κατ’ ελάχιστον όριον. β)Ερέβινθοι μεσόσπερμοι (ρεβίθια μέτρια) ελαφρώς γωνιώδεις ή γωνιώδεις. Βάρος 1000 κόκκων 380-550 γραμμάρια. γ)Ερέβινθοι μικρόσπερμοι (ρεβίθια ψιλά) λείοι ή γωνιώδεις. Βάρος 1000 κόκκων μικρότερον των 480 γραμμαρίων. Εις περίπτωσιν καθ’ ην ταύτα συσκευάζονται αποφλοιωμένα θα υπολογίζεται το βάρος της αφαιρουμένης εκ της επεξεργασίας ταύτης μάζης, υπολογιζόμενον κατ’ ανώτατον όριον εις 15%. Γ΄ Βρώσιμος λάθυρος (φάβα): α)Βρώσιμος λάθυρος με κόκκους ακεραίους. Βάρος 1000 τεμαχιδίων 80 γραμμάρια κατ’ ελάχιστον όριον. β)Βρώσιμος λάθυρος κεχωρισμένος εις δύο. Βάρος 1000 τεμαχιδίων αντίστοιχον της ανωτέρω, πάντως ουχί έλαττον των 35 γραμμαρίων. Δ΄ Φακή: α)Φακή λεπτόσπερμος (ψιλή) σπόρος λείος άνευ συρρικνώσεων. Βάρος 1000 κόκκων 30-50 γραμμάρια. β)Φακή πλατύσπερμος (χονδρή) σπόρος λείος. Βάρος 1000 κόκκων 60 γραμμάρια κατ’ ελάχιστον όριον. 2.Φακή με βάρος 1000 κόκκων μεταξύ των 50 έως 60 γραμμαρίων, ευρισκομένη εις ενδιάμεσον μεταξύ των δυο κατηγοριών της παρ. Δ κατάστασιν δεν υπόκειται εις τυποποίησιν, καθ’ όσον γενικώς αύτη θα είναι μείγμα των κατά τα ανωτέρω δύο τύπων. (Μετά την σελ. 88,44(α) Σελ. 88,45 Τεύχος 380-Σελ. 23 Αγορές Αγροτικών Προϊόντων 5.Β.ε.3 Συσκευασία και εμφάνισις Άρθρ.4.-1.α)Τα υλικά συσκευασίας των τυποποιημένων οσπρίων δια τας εν γένει διακινήσεις αυτών, την εναποθήκευσιν και την διάθεσίν των εις την κατανάλωσιν, δέον όπως παρέχουν απάσας τας εγγυήσεις προστασίας αυτών από πάσης επιβλαβούς εξωτερικής επιδράσεως να είναι καινουργή και αβλαβή δια την διατροφήν του καταναλωτού. β)Η συσκευασία των οσπρίων δέον όπως διενεργήται εις χώρους αμέπτου καθαριότητος και δια των καταλλήλων μηχανικών μέσων. γ)Τα υλικά συσκευασίας δύνανται να είναι είτε εξ ανθεκτικού χάρτου ή λευκού χαρτονίου, αμφότερα εκ καθαράς χαρτομάζης είτε εκ πλαστικής ύλης. δ)Εις περίπτωσιν χρησιμοποιήσεως της πλαστικής ύλης δια την συσκευασίαν των οσπρίων αύτη δέον να εμπίπτει εις τους όρους τους καθοριζομένους υπό των σχετικών αποφάσεων του Ανωτάτου Χημικού Συμβουλίου. ε)Αι εκ χάρτου ή χαρτονίου συσκευασίαι δύνανται να φέρωσι θυρίδα κεκαλυμμένην δια διαφανούς και αχρόου πλαστικού φύλλου, προς ευχερή έλεγχον του περιεχομένου. 2.α)Η συσκευασία ενεργείται εις τα κατωτέρω μεγέθη καθαρού βάρους προϊόντος:250, 500, 1000, 2000 και 5000 γραμμάρια. β)Προκειμένου περί εξαγομένων τυποποιημένων οσπρίων ταύτα δύνανται να συσκευάζωνται και εις μεγέθη της μιας λίμπρας (453 γραμμάρια). γ)Τα υφιστάμενα αποθέματα εις μεγέθη συσκευασίας της μιας λίμπρας δύνανται να διακινούνται εις την αγοράν του εσωτερικού μέχρις ημερομηνίας καθοριζομένης δια σχετικής αγορανομικής διατάξεως. 3.Είναι ανεκταί αι ακόλουθοι ανοχαί επί των αναγραφομένων επί συσκευασίας καθαρών βαρών. α)Λόγω αυτομάτου ζυγίσεως εις ποσοστόν 1% β)Εκ φυσικής απομειώσεως λόγω απωλείας υγρασίας εις ποσοστόν 2%. Προκειμένου δε περί φασιόλων της κατηγορίας λίαν μεγαλόσπερμοι (γίγαντες) το ποσοστόν τούτο της υγρασίας ορίζεται μέχρι 3%. γ)Λόγω περιεκτικότητος ξένων υλών εις ποσοστόν 0,1%. Σήμανσις Άρθρ.5.-1.Έκαστον μέσον συσκευασίας δέον να φέρη εξωτερικώς δι’ ευκρινών ευαναγνώστων και ανεξιτήλων χαρακτήρων τας ακολούθους ενδείξεις: α)Ονοματεπώνυμον και διεύθυνσιν του ενεργούντος την συσκευασίαν, ή επωνυμίαν και το τυχόν εμπορικόν σήμα, ως και την έδραν της συσκευαστρίας επιχειρήσεως. Σελ. 88,46 Τεύχος 380-Σελ. 24 β)Ονομασία του συσκευασθέντος και τυποποιηθέντος οσπρίου, το καθαρόν βάρος αυτού εις χιλ/μα ή υποδιαιρέσεις χιλιογράμμου και την κατηγορίαν τούτου. γ)Έτος παραγωγής και ημερομηνίαν συσκευασίας. δ)Την λέξιν «ΕΛΛΑΣ», τυχόν κωδικούς αριθμούς, ως και την τιμήν λιανικής πωλήσεως του τυποποιημένου είδους. 2.α)Αι πάσης φύσεως ενδείξεις αναγράφονται απ’ ευθείας επί της συσκευασίας, πλην της, της τιμής λιανικής πωλήσεως, ήτις δύναται να αναγράφεται και εις επικολλημένας επί της συσκευασίας ταινίας. β)Πλην της Ελληνικής γλώσσης, επιτρέπεται η αναγραφή των διαφόρων στοιχείων και εις ετέραν γλώσσαν κατά την επιθυμίαν του συσκευαστού. γ)Η εκτύπωσις των γραμμάτων δέον όπως είναι επιμελημένη. Οι χρωματισμοί και το σχήμα της ετικέττας, η διάταξις του κειμένου και το σχήμα της συσκευασίας είναι θέμα εμπνεύσεως του συσκευαστού. 3.Πλην των εν ταις προηγουμέναις παραγράφοις του παρόντος άρθρου αναφερομένων ουδέν έτερον στοιχείον επιτρέπεται να αναγραφή επί των συσκευασιών, ως π.χ. αρίστη ποιότης, ηγγυημένον, βραστερά περιοχής … … κλπ. Εξαγωγή τυποποιημένων οσπρίων εις το Εξωτερικόν Άρθρ.6.-1.Αι διατάξεις του παρόντος έχουσιν εφαρμογήν και δια τα εξαγόμενα τυποποιημένα όσπρια. Εις την περίπτωσιν ταύτην το προϊόν συσκευάζεται συμφώνως προς τα ανωτέρω καθοριζόμενα ως και προς τας υφισταμένας διεθνείς προδιαγραφάς οσπρίων, πλην του βάρους των 1000 κόκκων, το οποίον αποτελεί αντικείμενον ιδιαιτέρας συμφωνίας μεταξύ εξαγωγέως και αγοραστού. 2.Επί της συσκευασίας των εξαγομένων προϊόντων αναγράφονται οπωσδήποτε αι λέξεις «τυποποιημένον» και «ΕΛΛΑΣ» εις την γλώσσαν της χώρας εξαγωγής και επιτίθεται Κρατικόν Σήμα βάσει της προβλεπομένης προς τούτο διαδικασίας. Κρατικός έλεγχος Άρθρ.7.-Τα αφορώντα εις την δειγματοληψίαν και τον έλεγχον των ποιοτικών στοιχείων και της συσκευασίας των τυποποιημένων οσπρίων καθορισθήσονται δια κοινής αποφάσεως των Υπουργών Εμπορίου και Γεωργίας. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 5.Β.ε.3 Αγορές Αγροτικών Προϊόντων